text: Castellers de Berga | 3 castells de 7 al Poblenou
  15 set. 2014 3 castells de 7 al Poblenou
  Tres dies després de l'actuació a la V, a l'11 de setembre, els Castellers de Berga es van tornar a desplaçar a Barcelona, aquesta vegada a la Festa Major del Poblenou. Al Parc del Centre, hi van completar una magnífica actuació descarregant tres castells de 7 pisos: el 3, el 4 i el 4 de 7 amb l'agulla.
  Els berguedans van actuar conjuntament amb els Castellers de Barcelona i els Castellers de la Vila de Gràcia. Els graciencs van descarregar el 2 de 8 amb folre, el 3 de 9 amb folre i el 4 de 8 amb l'agulla. Els Castellers de Barcelona van completar el 3 i el 4 de 8, un intent de 9 de 7 i van descarregar el 4 de 8 amb l'agulla. Les dues colles barcelonines van actuar amb la vista posada a la Mercè.
  Els berguedans encaren dues setmanes de preparació del Concurs de Castells, el diumenge 28 de setembre a Torrredembarra. Abans, el dissabte 20 de setembre a les 5 de la tarda, faran un taller en el marc de la Festa Major de l'Ametlla de Merola. Els assajos continuen els dimarts i divendres al vespre al Teatre de Cal Rosal.